Source: http://www.graiul.ro/2019/09/08/prima-victorie-a-stagiunii/
Timestamp: 2019-09-16 08:11:05+00:00

Document:
Prima victorie a stagiunii - Graiul Maramuresului <% if ( total_view > 0 ) { %> <%= total_view > 1 ? "total views" : "total view" %>, <% if ( today_view > 0 ) { %> <%= today_view > 1 ? "views today" : "view today" %> no views today	No views yet
CSU Cluj-Napoca – CS Minaur Baia Mare 21-23 (7-10)
Prima victorie pentru CS Minaur Baia Mare din actuala stagiune a venit în etapa a doua din Liga Florilor, pe terenul celor de la CSU Cluj-Napoca, 21-23 (7-10), partidă derulată sâmbătă seara.
Oaspetele au început mai greoi disputa din sala „Horia Demian”, dar au pus stăpânire pe joc din minutul 15 şi au controlat-o până la final. Fetele noastre au avut de partea lor şi sprijinul galeriei băimărene, acesteia ală­turându-i-se şi studenţi din Baia Mare aflaţi la facultate în capitala Ardealului.
Studentele clujene au în­ceput mai bine disputa cu Minaur şi au condus până în minutul 15, 4-2 (11′), 5-4 (15′). De aici, oaspetele şi-au intrat în mână şi au preluat ostilităţile definitiv, chiar dacă nu s-au desprins decisiv, deţinând un avans de trei goluri la pauză, 7-10. CSU Cluj are parte de o nouă perioadă excelentă în debutul părţii secunde şi egalează la 12 (39′), însă pentru puţin, elevele lui Costică Buceschi distanţându-se iarăşi, 14-18 (47′), 17-21 (54′). Aceeaşi meteahnă ca în alte partide, ne complicăm pe final şi studentele din Cluj revin la un gol, 21-22, dar Cîrstea aduce liniştea necesară celor trei puncte, 21-23. • Sala Sporturilor „Horia Demian”. Spectatori, aproximativ 500. • Arbitri: Bogdan Ciobea (Pitești) / Bogdan Dordea (Si­biu). Observator FRH: Cristi Milcu (Drobeta Turnu Severin). • Aruncări de la 7 m: 6-4 (transformate: 5-2; au ratat: Ani Senocico, respectiv Lisewska şi Szolosi). Minute de eliminare: 2-2. • CSU Cluj-Napoca: Prodan, Ță­gean – Gandulfo 7 (1 din 7 m), Ani Senocico 4 (4 din 7 m), Chintoan 4, Lazăr 2, Preda 1, Dindiligan 1, Moraru 1, Boian 1, Mincu, Pica, Drăgunoiu, R. Tamas. Antrenor: Alin Bondar. • CS Minaur Baia Mare: Măzăreanu, Enache – Burlachenko 4, Lisewska 4, Shteriova 4, Cîrstea 3, Seraficeanu 3, Bondar 2, Szolosi 2 (2 din 7 m), Masna 1, Popa, Tămaș, Argyelan, Kerekes, Po­locoșer, Borș. Antrenori: Costică Buceschi, Magda Kovacs și Claudia Ce­tă­țeanu.
Rezultatele etapei 2: SCM Craiova – HC Zalău 27-26; CS Rapid Bucureşti – CS Gloria 2018 Bistriţa Năsăud 20-24; CSM Bucureşti – SCM Gloria Buzău 28-21; CSM Slatina – SCM Râmnicu Vâlcea 23-30; CS Măgura Cisnădie – AHCM Slobozia 33-22; CSU Cluj-Napoca – CS Minaur Baia Mare 21-23; CSM Corona Braşov – HC Dunărea Brăila 28-24.
Etapa viitoare • Miercuri, 11 septembrie: CS Gloria 2018 Bistriţa-Năsăud – CSM Corona Braşov; HC Zalău – CS Rapid Bucureşti; SCM Gloria Buzău – SCM Craiova; AHCM Slobozia – CSU Cluj-Napoca; HC Dunărea Brăila – CSM Slatina; CS Minaur Baia Mare – CSM Bucureşti, ora 18.00, TVR HD. • Joi, 12 septembrie: SCM Râmnicu Vâlcea – CS Măgura Cisnădie, ora 18.00, TVR HD.
16 septembrie 2019, 11:11

References: CSM 
 CSM 
 CSM 
 CSM 
 CSM 
 CSM